Imtella' Marzu 21, 2021 Il-kap tat-taqsima fir-Renju Unit responsabbli mit-tilqim wissiet li l-maskri u d-distanza soċjali huma miżuri li jaf jieħdu s-snin qabel is-sitwazzjoni tirritorna għan-normalita. Mary Ramsay, li hija esperta dwar l-epidemiji, sostniet mal-BBC li avvenimenti li jattiraw mijiet u eluf ta' spettaturi wkoll jeħtieġ kawtela qabel jingħataw permess. Hija nsistiet li sakemm il-parti l-kbira tan-nies madwar id-dinja jieħdu l-vaċċin u n-numru ta' każijiet jinżlu ma nistgħux immorru għal dik li konna nsejħu normalita. Ramsay saħqet li l-miżuri bażiċi li jinsabu fis-seħħ fir-Renju Unit jaf jibqgħu fis-seħħ sakemm tintlaħaq il-'herd immunity' f'pajjiżi oħra.